Aðstæður öryrkja hafa verið í umræðunni í þjóðfélaginu svo lengi sem menn muna og umræðan sérstaklega hávær undanfarin ár . Sú umræða kemur ekki af góðu , gengur mikið til út á að öryrkjar Íslands eigi ekki til hnífs og skeiðar . Sitt sýnist hverjum um aðbúnað og framfærslu öryrkja . Virðist vera þannig í umræðunni að margir af þessum þjóðfélagshóp eigi þessi örlög skilið . Fólk nenni ekki að vinna , séu algjörir svindlarar upp til hópa og lifi á samborgurum sínum . Þessi umræða er svo hávær að þeir öryrkjar sem hafa ekki sýnilega fötlun fara með veggjum og þora ekki fyrir sitt litla líf að láta á því bera að þeir tilheyri þessum hópi . Trölli.is fékk launaseðil öryrkja sendan og hefur það verið ákveðið að birta laun hans mánaðarlega til að sýna svart á hvítu þennan blákalda raunveruleika sem við íslendingar bjóðum öryrkjum uppá , svo ekki sé talað um eldri borgara . Launaseðill öryrkja í desember 2019 . Eru þetta einu launin sem hann hefur enda ekki getað safnað sér upp lífeyrisréttindum sökum veikinda Öryrkinn sem þennan launaseðil á lenti í slysi á unga aldri og hefur ekki náð fullum bata eftir það . Með árunum hefur þetta slys haft aukinn áhrif á líf og heilsu sem hefur gert það að verkum að hann er ófær um líkamlega vinnu . Eins og öryrkinn sagði sjálfur “ hef bara aldrei ímyndað mér að þetta hlutskipti væri svona niðurlægjandi , nema að lenda í því sjálfur . Hef skilað af mér góðu lífsbúi hingað til , lifi venjulegu heimilislífi , á börn sem eru vaxin út grasi og þau eru góðir þjóðfélagsþegnar . En ég er með þann stimpil að vera úrhrak íslensks þjóðfélags , eins og sjá má á launaseðlinum mínum ” . Örvænting þeirra sem lifa við þessi kjör er sérstaklega erfið núna í desember . Hvernig fólk getur almennt lifað á þessum launum er hreint út sagt óskiljanleg . Öryrkinn vill að lokum koma þessu á framfæri . “ Ég vil ekki vorkunnsemi , ég vil einungis fá að vera manneskja í Íslensku þjóðfélagi , vera maður með mönnum ” . Launaseðill öryrkja í nóvember 2019 . Þetta eru einu launin sem hann hefur